****

****

**Republika e Kosovës / Republicof Kosova**

**Komuna - Municipality**

**Hani i Elezit**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **01/Nr.\_\_\_\_\_\_/2025**

 **Data:17.09.2025**

**PROCESVERBAL I KUVENDIT TË KOMUNËS**

Procesverbali nga mbledhja e tetë -VIII- e Kuvendit të Komunës, mbajtur me datë 21 .08.2025 me fillim pune në ora 11:00 në sallën e Kuvendit të Komunës. Të pranishëm ishin: **Mehmet Ballazhi** (Kryetarë i Komunës), **Abduraman Bushi** (Drejtor për Bujqësi, Pylltari dhe Zhvillim Rural), **Majlinda Kaloshi** (Drejtoreshë për Zhvillim Ekonomik dhe Turizëm), **Hisni Luri** (Drejtor për Arsim), **Nexhmedin Daci** (Drejtor për Urbanizëm Kadastër dhe Mbrojtje të Mjedisit), **Arsim Dernjani** (Drejtor për Shërbime Publike dhe Emergjencë), **Arbenita Bajramaliu** (Drejtoreshë për Kulturë, Rini dhe Sport), **Natyra Kalisi** (Drejtoresh e Administratës), **Bashkim Sopa** (Zyrtarë për Transparencë).

**RENDI I PUNËS**

1. **Miratimi i procesverbalit nga mbledhja e kaluar.**
2. **Raporti i punës së kryetarit të komunës për periudhën Janar - Qershor 2025.**
3. **Miratimi i Planit Zhvillimorë Komunal.**
4. **Informatë mbi suksesin e arritur të nxënësve në SHFMU dhe SHML në fund të gjysmëvjetorit të dytë të vitit shkollor 2024-2025.**
5. **Informatë për korrje shirjet**.
6. **Të ndryshme.**

**Kryesuesi**  thekson:- për pikat e rendit të punës hapi diskutimin.

**Arsim Dernjani** thekson:- propozoj që në rend të punës të hynë edhe një pikë Plani ndërkomunal për menaxhimin e integruar të mbeturinave për rajonin e Gjilanit dhe Ferizajt. Arsyeja se po kërkoj që të hynë si pikë e rendit të punës është sepse dje na është dërguar nga Ministria përkatëse që me u proceduar për miratim në kuvend të komunës.

**Kryesuesi**  thekson:-a keni edhe ndonjë diskutim për rendin e punës nëse nuk ka propozimin që në rend të punës të hynë si pikë plani ndërkomunal për menaxhimin e integruar të mbeturinave për rajonin e Gjilanit dhe Ferizajt, e hedh në votim; rezultati i votimit ishte njëzëri. Në tërësi e hedh në votim rendin e punës; rezultati i votimit ishte njëzëri,

**U MIRATUA RENDI I PUNËS**

**Procedojmë me këtë rend të punës:**

1. **Miratimi i procesverbalit nga mbledhja e kaluar.**
2. **Raporti i punës së kryetarit të komunës për periudhën Janar - Qershor 2025.**
3. **Miratimi i Planit Zhvillimorë Komunal.**
4. **Informatë mbi suksesin e arritur të nxënësve në SHFMU dhe SHML në fund të gjysmëvjetorit të dytë të vitit shkollor 2024-2025.**
5. **Informatë për korrje shirjet**.
6. **Plani ndërkomunal për menaxhimin e integruar të mbeturinave për rajonin e Gjilanit dhe Ferizajt.**
7. **Të ndryshme.**
8. **Miratimi i procesverbalit nga mbledhja e kaluar.**

**Kryesuesi**  thekson:- për këtë pikë të rendit të punës hapi diskutimin, nëse nuk ka e hedh në votim; rezultati i votimit ishte njëzëri.

**U MIRATUAR PROCESVERBALI NGA MBLEDHJA E KALUAR**

**2. Raporti i punës së kryetarit të komunës për periudhën Janar - Qershor 2025.**

**Kryesuesi**  thekson:- për këtë pikë të rendit të punës hapi diskutimin.

**Mehmet Ballazhi** thekson:- raporti i gjashtëmujorit të parë të vitit 2025 paraqet pasqyrën e punës së institucioneve komunale në shërbim të qytetarëve të Komunës së Hanit të Elezit. Kjo periudhë është karakterizuar nga përpjekje të vazhdueshme për të ruajtur ritmin e zhvillimit, për të rritur efikasitetin e administratës dhe për të ofruar zgjidhje të qëndrueshme për sfidat me të cilat përballemi si komunitet. Në këtë gjashtëmujor kemi thelluar përkushtimin tonë në përmirësimin e infrastrukturës rrugore dhe asaj publike, investime në arsim dhe shëndetësi, përkrahjen e familjeve në nevojë, dhe përfshirjen e të rinjve në jetën publike. Janë realizuar projekte në fshatra dhe në qytet që ndikojnë drejtpërdrejtë në cilësinë e jetës së qytetarëve tanë. Një vëmendje e veçantë i është kushtuar planifikimit të projekteve të reja kapitale përmes bashkëpunimit me nivelin qendror dhe partnerët zhvillimorë, si dhe përgatitjes së dokumentacionit të nevojshëm për thithjen e fondeve nga burime të ndryshme, përfshirë fondet IPA dhe mbështetjen apo bashkëfinancimet me nivelin qendror apo organizata dhe donatorë të ndryshëm. Po ashtu, kemi avancuar proceset e digjitalizimit dhe kemi rritur qasjen e qytetarëve në shërbimet komunale përmes kanaleve të hapura të komunikimit, konsultimeve publike dhe përfshirjes aktive të grupeve të ndryshme të interesit. Një aspekt i rëndësishëm i këtij gjashtëmujori kanë qenë takimet zyrtare dhe konsultimet me qytetarë dhe me institucione vendore, rajonale dhe ndërkombëtare**,** të cilat kanë kontribuar në forcimin e bashkëpunimit ndërinstitucional dhe kanë krijuar mundësi për përkrahje konkrete në fusha kyçe. Për mos me hy në detale në raport i keni të shënuara në mënyrë të detajuar. Nëse keni ndonjë vërejtje apo sugjerim mund të parashtroni.

**Refet Kalisi** thekson:- prej IPA fondeve a është marr diçka a shihet që do të punohet .

**Mehmet Ballazhi** thekson:-është punuar dhe në fund të muajit mars të vitit vijues do të përfundon si projekt dhe ne kemi arritur me implementuar shumicën e projektit sipas planifikimeve, janë vendosur kamerat për monitorim, disa pajisje tjera që i shërbejnë qëllimit të këtij projekti për vlerësimin e hershëm të vlerësimeve nga lumi Lepenc, kamioni për transportin e mbeturinave, është në proces një kamionë i vogël dhe një automjet tjetër të cilët janë në proces të përfundimit të këtij projekti. Fillimisht ka qenë një vonesë për shkak burokracisë administrative për të cilën nuk dua me hyjë në atë pjesë , mirëpo kemi shkuar mirë.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka kalojmë në pikën e radhës të parapri sipas agjendës.

**3. Miratimi i Planit Zhvillimorë Komunal.**

**Kryesuesi**  thekson:- për këtë pikë të rendit të punës hapi diskutimin.

**Nexhmedin Daci** thekson:-siç jeni në dioni ne kemi përfunduar procesin e hartimit të planit zhvillimorë, pra të gjitha planet tjera komunale duhet të jenë në pajtim me planin zhvillimorë, njësojë sikurse plani zhvillimorë duhet të jetë në pajtim me planin hapësinorë të Kosovës . Për ndryshe plani zhvillimorë komunal është një plan strategjikë shumë sektorial i cili përcakton zhvillimet afat gjata të zhvillimit ekonomik social dhe hapësinorë të komunës. Hartimi i këtij dokumenti është bërë në pajtim me ligjin Hapësinorë dhe të gjitha udhëzimeve tjera administrative, rregulloreve, strategjisë kombëtare . Ky dokument i ka kaluar të gjitha filtrat e mundshme dhe fillimisht është prezantuar para komisionit për zhvillimin e planeve komunale në kuadër të Ministrisë së Planifikimit Hapësinorë . Me datë 26.02.2025 është dhënë pëlqimi nga Ministria e Mjedisit për hapjen e debatit publik dhe në mbledhje të kuvendit të muajit mars është marr vendim për hapjen e debatit publik . Debati publik përfshinë shqyrtimin kryesorë publik nga data pesëmbëdhjetë prill deri me pesëmbëdhjetë maj, ndërsa me datë katërmbëdhjetë prill Kryetari i Komunës ka formuar një grup punues për shqyrtimin e kërkesave, vërejtjeve, komenteve dhe propozimeve të cilat kanë rrjedhë nga debati publik . Pas përfundimit të debatit publik në afatin e paraparë prej një muaj është hartuar raporti i shqyrtimit publik i planit zhvillimorë kështu që dokumenti i kërkuar i është dorëzuar Ministrisë së Mjedisit për miratim final. Me datën tredhjet e një gusht Ministria e Mjedisit ka dhënë pëlqim për miratimin e Planit Zhvillimorë Komunal por tani radhën e keni ju që ta miratoni këtë dokument. Për ndryshe Plani Zhvillimorë nuk është dokument politik as partiak por në hartimin e këtij dokumenti kanë marr pjesë zyrtarë të komunës, drejtorët komunal Kryetari dhe Nënkryetari i Komunës, Kryesuesi i Kuvendit, përfaqësues të partive politike, këshilltarë dhe po ashtu edhe ekspertë të jashtëm. Me që Ministria për Planifikim Hapësinorë ka dhënë pëlqim për miratimin e këtij dokumenti pra do të thotë se dokumenti i plotëson të gjitha kushtet ligjore kërkoj nga ju që pas diskutimeve dhe sugjerimeve ta miratoni Planin Zhvillimorë Komunal.

**Zaim Bela** thekson:- a është bërë ndonjë ndryshim sa i përket ndërtimeve në zonat urbane dhe në zonat rurale për shkak se edhe në të kaluarën kemi pasur probleme sa i përket ndërtimeve jashtë zonave ndërtimore . A është bërë zgjerimi i zonave ndërtimore dhe sa katëshe munden me u ndërtuar në Han të Elezit dhe sa në zonat rurale.

**Nexhmedin Daci** thekson:- sa i përket ndërtimeve nëpër të gjitha fshatrat i kemi zgjeruar kufijtë e vendbanimeve dhe afati i Planit Zhvillimorë është për tetë vite dhe po besojë që nuk duhet me pasur problem sa i përket ndërtimeve. Çështja e ndërtimeve të etazhitetit nuk përcaktohet me planin zhvillimorë komunal por këto përcaktohen me hartën zonale.

**Kryesuesi** thekson:-a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U MIRATU PLANI ZHVILLIMORË KOMUNAL**

**4. Informatë mbi suksesin e arritur të nxënësve në SHFMU dhe SHML në fund të gjysmëvjetorit të dytë të vitit shkollor 2024-2025.**

**Kryesuesi** thekson:- për këtë pikë të rendit të punës hapi diskutimin.

**Hisni Luri** thekson:- materialin e keni pranuar me kohë, është përgatitur në mënyrë të detajuar dhe nëse keni ndonjë vërejtje apo sugjerim mund të parashtroni.

**Nora Xhoni** thekson:- na është dërguar për me aplikuar për librat për nxënësit por librat të cilat u janë dhënë në përfundim të mësimit, çka do të bëhet me ato libra a duhet të kthehen pasi e kanë bërë me aplikuar.

**Hisni Luri** thekson:- për librat nga klasa 1-5 dhe 6-9 Ministria do ti subvencionon të gjithë prindërit por për klasën 6-9 e kanë targetuar për materialet shkollore.

**Kryesuesi** thekson:- është mirë që librat të cilat i marrin nxënësit me u caktuar një pikë këtu në Han të Elezit në mënyrë që mos me shkuar në Kaçanik apo më larg.

**Hisni Luri** thekson:- edhe viteve të tjera jemi munduar me bërë kështu por për shkak se libraritë dhe dyqanet të cilat i furnizojnë me materiale shkollore për librat të cilat mund ti blejnë paguaj TVSH, kështu që për këta nuk është e leverdishmepor i kemi orientuar prindërit që në mënyrë onllajn ti porosisin ato libra.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka kalojmë në pikën e radhës të paraparë sipas agjendës.

**5. Informatë për korrje shirjet**.

**Kryesuesi** thekson:- për këtë pikë të rendit të punës hapi diskutimin.

**Abduraman Bushi** thekson:- edhe në këtë vit procesi i korrje shirjeve është zhvilluar normalisht sikur viteve të tjera dhe nuk ka diçka dallim. Materialin e keni pranuar me kohë dhe nëse keni ndonjë vërejtje apo sugjerim mund të parashtroni.

**Sherif Berisha** thekson:-pasi është rritur numri i fermerëve të cilët po mbjellin grurë a ka mundësi me ua kryer pagesën e korrje shirjeve.

**Abduraman Bushi** thekson:- në këtë vit do të fillojmë por jo plotësisht po do të mundohemi që njëqind euro për hektarë me ua paguar për arsye se procesi i korrje shirjeve nuk është i përfshirë në pagesat direkte.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka kalojmë në pikën e radhës të paraparë sipas agjendës.

**6.Plani ndërkomunal për menaxhimin e integruar të mbeturinave për rajonin e Gjilanit dhe Ferizajt.**

**Kryesuesi** thekson:- për këtë pikë të rendit të punës hapi diskutimin.

**Arsim Dernjani** thekson:-nuk kam diçka për me shtuar më shumë, është i njëjti plan siç ka qenë më herët, nëse keni ndonjë propozim apo sugjerim mund të parashtroni.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U MIRATUA PLANI NDËR KOMUNAL PËR MENAXHIMIN E MBETURINAVE PËR RAJONIN E GJILANIT DHE FERIZAJIT**

**7.Të ndryshme.**

**Kryesuesi** thekson:- a keni ndonjë diskutim për këtë pikë të rendit të punës, nëse nuk ka shpalli të mbyllur mbledhjen.

Ju faleminderit për pjesëmarrje.

Mbledhja përfundoi në ora 11:38.

 **Procesmbajtësi Kryesuesi i Kuvendit**

 **Avni Bushi Florim Shkreta**

 **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**